open-index/open-wikipedia-markdown huggingface dataset:
კიარის მალფორმაცია

მინი|კიარის მალფორმაცია. მაგნიტურ-რეზონანსული გამოსახულება. აღნიშნება ნათხემის ნუშების თიაქარი (თეთრი ისარი) ქალას დიდ ხვრელში.
**კიარის მალფორმაცია** — თავის ტვინის თანდაყოლილი სტრუქტურული ანომალია, რა დროსაც აღინიშნება ნათხემის ნუშების თიაქარი ქალას დიდ ხვრელში, რის შედეგადაც ასევე ადგილი აქვს ტვინის ღეროს კომპრესიას. ზუსტი გამომწვევი მიზეზი უცნობია, თუმცა, ხელშემწყობ ფაქტორებად მიიჩნევა ქალას უკანა ფოსოს მცირე ზომა, ქალასშიგა წნევის მომატება, ჰიპეროსტოზი, ცსს-ს გაჟონვა. დიაგნოზის დასმა ხდება ანამნეზისა და რადიოლოგიური კვლევების (მაგნიტურ-რეზონანსული გამოსახულება, კომპიუტერული ტომოგრაფია) საფუძველზე. არსებობს კიარის მალფორმაციის 3 ტიპი (I, II, II), შესაბამისად, სიმძიმის მატებით. I ტიპისას ადგილი აქვს ტონზილების (ნათხემის ნუშები) ჰერნიაციას, თუმცა, ჰიდროცეფალია არ არის გამოხატული. II ტიპისას ტონზილების ჰერნიაციის გარდა გამოხატულია ჰიდროცეფალია, მაგნიტურ-რეზონანსულ გამოსახულებაზე კი აღინიშნება დაბლა მდგომი სინუსთა შესართავი, წვეტიანი ოთხგორაკი და ტვინის ღეროს თიაქარი. III ტიპისას თიაქარის გარდა გამოხატულია კეფის მიდამოს ენცეფალოცელე.

## რესურსები ინტერნეტში 
* Chiari malformations - Radiopaedia

კატეგორია:ნერვული სისტემის დაავადებები
ნეიბორჰუდი

Korsa-QR.|29|01|2026}}
მინი|მარჯვნივ|ნეიბორჰუდის ოფიციალური პორტრეტი
**ნეიბორჰუდი** —— ამერიკული ალტერნატიული როკ ჯგუფი, რომელიც ჩამოყალიბდა 2011 წელს ნიუბერ პარკში, კალიფორნიაში. ჯგუფი შედგება ვოკალისტ ჯესი რადერფორდისგან, გიტარისტები ჯერემი ფრიდმენი და ზაკ აბელსია. ბასისტი მაიკი მარგოტიდა  და დრამერი ბრენდონ ფრიდია. ორი სიმღერის  გამოშვების შემდეგ, სახელად “I’m Sorry… “და “Thank You” - გამოშვების შემდეგ, The Neighbourhood-მა ხელი მოაწერა Columbia Records-თან, რათა გამოეშვა მათი სადებიუტო სტუდიური ალბომი “I Love You. (2013). Sweater Weather, ალბომის მესამე სინგლი, გახდა  ერთადერთი ჩანაწერი Billboard Hot 100-ში - მიაღწია მე-14 ადგილს - და თითქმის ათი წლის შემდეგ კვლავ გახდა პოპულარული რადიო ეთერში და Spotify-ზე. ჯგუფის სხვა მნიშვნელოვან ჰიტებს შორისაა “Afraid”, “Daddy Issues”, “Softcore”, “You Get Me So High”, “Reflections” და “The Beach”.

იმავე წელს გამოვიდა EP The Love Collection, რასაც მოჰყვა მიქსტეიპი სახელწოდებით #000000 & #FFFFFF 2014 წელს. 2015 წრლდ ჯგუფის მეორე სტუდიური ალბომი  სახელად “Wiped Out” . 2018 წლის მარტში გამოვიდა მათი თვითსახელწოდებიანი მესამე სტუდიური ალბომი. 2022 წლის თებერვალში გავრცელდა ინფორმაცია, რომ ჯგუფი შესვენებაზე გადადის, მთავარი დრამერის ბრენდონ ფრიდის გათავისუფლების შემდეგ, რომელსაც წაუყენეს ბრალდებები სექსუალური არაკეთილსინდისიერი ქცევის გამო The Marías-ის მარია ზარდოიას მიმართ. 2025 წლის აგვისტოში, მათ გამოაქვეყნეს სთორი, რომელიც მიუთითებდა მათ დაბრუნებაზე მუსიკის შექმნისა და გამოშვებისკენ, ფრიდის ჯგუფში დაბრუნებით.

ლიდ-მომღერალმა ჯესი რადერფორდმა დაიწყო სოლო კარიერა 2016 წელს და 2023 წლის მარტში მოაწერა ხელი სოლო კონტრაქტს Atlantic Records-თან

კატეგორია:ალტერნატიული როკ ალბომები ჟანრის მიხედვით
კატეგორია:ალტერნატიული როკი
ფოკალური კორტიკალური დისპლაზია

მინი|ფოკალური კორტიკალური დისპლაზიის უბანი (თეთრი ისარი). მაგნიტურ-რეზონანსული გამოსახულება T1 რეჟიმში.
**ფოკალური კორტიკალური დისპლაზია** (ინგ. **FCD** - **F**ocal **c**ortical **d**ysplasia) — თავის ტვინის ქერქის თანდაყოლილი პათოლოგია, გამოწვეული ნეირონების არასრულყოფილი მიგრაციით განვითარების ადრეულ ეტაპზე. ძირითადი კლინიკური გამოვლინება მოიცავს მედიკამენტ-რეზისტენტულ ეპილეფსიას. დიაგნოზის დასმა ხდება ანამნეზისა და მაგნიტურ-რეზონანსული გამოსახულების საფუძველზე. ფოკალური კორტიკალური დისპლაზიის ტიპი 3 ასოცირდება ნერვული სისტემის ისეთ სხვა პათოლოგიებთან, როგორიცაა ჰიპოკამპის სკლეროზი და სისხლძარღვოვანი მალფორმაციები. ტიპი 1 ხასიათდება ნაკლები სტრუქტურული დარღვევებით ქერქში და, შესაბამისად, სიმპტომები მოგვიანებით ვლინდება, ხოლო ტიპი 2-სას აღინიშნება მეტად გამოხატული დისორგანიზაციული პროცესები ქერქში, ტიპ 1-თან შედარებით.

## რესურსები ინტერნეტში 
* Focal cortical dysplasia - Radiopaedia

კატეგორია:ნერვული სისტემის დაავადებები
საგოზავი

**საგოზავი**, *შპაკლი*, *შპაკლიოვკა* — ოლიფის, ცარცის, გლიცერინის, თუთიის ქლორჟანგის, მაგნიუმის ქლორჟანგის (სორელის ცემენტი) ან ტყვიასურინჯოვანი თეთრასგან დამზადებული ნივთიერება, რომელიც მერქნის ნაკეთობის წაგლესისთვის გამოიყენება; ასევე ზეთოვანი ცომისებრი, პლასტიკური, წებოვანი მასა ღრეჩოების, ბზარების, ნახეთქების ამოსავსებად (ცივ ან ცხელ მდგომარეობაში). შეუცვლელი მასალაა ფანჯრების შემინვის სამუშაოების წარმოებისას.

## ლიტერატურა
*

კატეგორია:სამშენებლო მასალები
გაეროს უშიშროების საბჭოს რეზოლუცია 638

**გაეროს უშიშროების საბჭოს რეზოლუცია 638** მიღებულია 1989 წლის 31 ივლისს, რეზოლუციების 579 (1985) და 618 (1988) დადასტურების შემდეგ, საბჭომ გამოხატა ღრმა შეშფოთება მძევლად ჩაგდების შემთხვევების გახშირების გამო, რაც მძიმე შედეგებს იწვევს საერთაშორისო თანამეგობრობისთვის და სახელმწიფოებს შორის ურთიერთობებისთვის.

საბჭომ გაიხსენა გენერალური ასამბლეის არაერთი და სხვა რეზოლუციები, დაგმო მძევლად ხელში ჩაგდებისა და გატაცების ყველა შემთხვევა და მოითხოვა მძევლების დაუყოვნებლივი, უსაფრთხო გათავისუფლება, მათი ადგილსამყოფლის მიუხედავად. მან ასევე მოუწოდა სახელმწიფოებს, გამოიყენონ თავიანთი პოლიტიკური გავლენა გაერთიანებული ერების ორგანიზაციის წესდების შესაბამისად, რათა უზრუნველყონ მძევლებისა და გატაცებული პირების უსაფრთხო გათავისუფლება.

რეზოლუციამ ასევე მოუწოდა იმ წევრ სახელმწიფოებს, რომლებიც ჯერ არ შეერთებიან „მძევლად ჩაგდების წინააღმდეგ საერთაშორისო კონვენციას“, შეუერთდნენ მას და სხვა შესაბამის ხელშეკრულებებს. დასასრულს, საბჭომ მოუწოდა მხარეებს უფრო მჭიდრო თანამშრომლობისკენ საერთაშორისო სამართლის შესაბამისი ეფექტური ზომების შემუშავებასა და მიღებაში, რათა ხელი შეეწყოს მძევლად ხელში ჩაგდების ყველა აქტის, როგორც „საერთაშორისო ტერორიზმის გამოვლინების“, აღკვეთას, დამნაშავეთა დევნასა და დასჯას.

## რესურსები ინტერნეტში
*[Text of the Resolution at undocs.org](https://undocs.org/S/RES/638(1989))

კატეგორია:გაეროს უშიშროების საბჭოს 1989 წლის რეზოლუციები
კატეგორია:გაეროს უშიშროების საბჭოს რეზოლუციები ტერორიზმის შესახებ
სინტელენცეფალია

[მინი|სინტელენცეფალია. მაგნიტურ-რეზონანსული გამოსახულება FLAIR რეჟიმში. აღინიშნება ანომალიური კავშირი [შუბლის წილი|შუბლის/თხემის წილებს შორის.]]
**სინტელენცეფალია** (ასევე ცნობილი, როგორც **ჰოლოპროზენცეფალიის შუა ინტერჰემისფერული ვარიანტი**) — ჰოლოპროზენცეფალიის მსუბუქი ტიპი, რა დროსაც აღინიშნება ანომალიური კავშირები თავის ტვინის შუბლისა და თხემის წილებს შორის. კლინიკური გამოვლინებები მოიცავს ჰიპოტონიას, დისტონიას, მეტყველებისა და კვების დარღვევებს. სავარაუდო გამომწვევ მიზეზად მიიჩნევა მუტაცია მე-13 ქრომოსომის ZIC2 გენში, რომელიც მონაწილეობს ნერვული მილის დახურვის რეგულირებაში. დიაგნოზის დასასმელად გამოიყენება რადიოლოგიური კვლევები (კომპიუტერული ტომოგრაფია, მაგნიტურ-რეზონანსული გამოსახულება).

## რესურსები ინტერნეტში 
* Syntelencephaly - Radiopaedia

კატეგორია:ნერვული სისტემის დაავადებები
ჯეიმზ გრეგორი

**ჯეიმზ გრეგორი** (; დ. 1638, დრამოკი — გ. 1675, ედინბურგი) — შოტლანდიელი მათემატიკოსი და ასტრონომი. უოლისთან და ბაროუსთან ერთად, ის იყო მათემატიკური ანალიზის ერთ-ერთი ფუძემდებელი და ნიუტონის წინამორბედი, რომელიც დიდად აფასებდა გრეგორის და მას თავის მასწავლებლებსა და შთაგონების წყაროებს შორის მიიჩნევდა.

## ბიოგრაფია
ჯეიმზ გრეგორი დაიბადა 1638 წელს შოტლანდიის სოფელ დრამოაკში (აბერდინშირი), პროტესტანტი მღვდლის ოჯახში. დედამისი ანდერსონების კლანს ეკუთვნოდა. სწავლობდა აბერდინში და შემდეგ დაამთავრა წმინდა ანდრიას უნივერსიტეტი. მათემატიკისადმი მის ინტერესზე შესაძლოა გავლენა მოახდინა მისმა ბიძამ, ა. ანდერსონმა, ვიეტას სტუდენტმა.

1664 წელს გრეგორი ლონდონში ჩავიდა და გაიცნო ჰუკი, კოლინზი და სხვა გამოჩენილი მეცნიერები. 1664-1668 წლებში მან იტალიაში იმოგზაურა, გზად კი გააფართოვა თავისი მათემატიკური ჰორიზონტები. იქ ის გაეცნო, კერძოდ, კავალიერის განუყოფელთა მეთოდს და დაიწყო საკუთარი კვლევა უსასრულო რიცხვების გამოყენებაზე.

გრეგორის ყველაზე მნიშვნელოვანი მათემატიკური ნაშრომი 1667 წელს შედგა. მან მოამზადა ნაშრომი მათემატიკური ანალიზის შესახებ, რომელიც ჰიუგენსს გაუგზავნა. მან პასუხი არ გასცა, მაგრამ სტატიის მიმოხილვა გამოაქვეყნა თავის ჟურნალში, სადაც ზოგიერთი შედეგი მცდარად გამოაცხადა და განაცხადა, რომ სწორი შედეგები მან გრეგორიზე ადრე აღმოაჩინა. შემდგომში გრეგორიმ თავი შეიკავა თავისი ყველაზე შესანიშნავი მიღწევების გამოქვეყნებისგან და ისინი მხოლოდ მისი გარდაცვალების შემდეგ აღმოაჩინეს.

გრეგორის ნაშრომმა ინგლისში მაშინვე დიდი მოწონება დაიმსახურა. 1668 წელს იგი სამეფო საზოგადოების წევრად აირჩიეს. საზოგადოების პრეზიდენტის თხოვნით, მეფე ჩარლზ II-მ წმინდა ანდრიას უნივერსიტეტში სპეციალურად გრეგორისთვის მათემატიკის კათედრა დააარსა, რომელმაც ეს კათედრა 1668 წლის ბოლოს დაიკავა.

1669 წელს გრეგორიმ ცოლად შეირთო მერი ჯეიმსონი, ქვრივი (პირველი ქორწინებიდან ბერნეტი), დედის შორეული ნათესავი. მათ ერთი ვაჟი და ორი ქალიშვილი შეეძინათ.

გრეგორიმ ექვსი წელი წმინდა ანდრიას უნივერსიტეტში გაატარა. 1674 წელს ის ედინბურგის უნივერსიტეტში გადავიდა, მაგრამ ერთი წლის შემდეგ გარდაიცვალა.

## ხსოვნა
მის პატივსაცემად, მთვარის ერთ-ერთ კრატერს დაარქვეს გრეგორი.

## სქოლიო
კატეგორია:შოტლანდიელი მათემატიკოსები
კატეგორია:შოტლანდიელი ასტრონომები
ზაჰრა ჯოია

**ზაჰრა ჯოია** (დ. 1992) — წარმოშობით ავღანელი, ჰაზარა ეთნიკური ჯგუფის ჟურნალისტია. ზაჰრა არის რუხშანა მედიის (Rukhshana Media) დამფუძნებელი — დარისა და ინგლისურ ენებზე მოქმედი მედიაპლატფორმისა, რომელსაც იგი გადასახლებიდან მართავს.

2001 წელს, მას შემდეგ რაც შეერთებულმა შტატებმა და მისმა მოკავშირეებმა ავღანეთში შეჭრა განახორციელეს და თალიბანის ხელისუფლება დაამხეს, ჯოიამ შეძლო უარი ეთქვა შენიღბვაზე და ქაბულში სამართლის ფაკულტეტზე ჩარიცხულიყო. ზაჰრა გეგმავდა, მამამისის კვალს გაჰყოლოდა და პროკურორი გამხდარიყო. თუმცა, ჯოიას ქალი თანაკურსელების უთქმელმა ისტორიებმა ძლიერი გავლენა მოახდინა და გადაწყვიტა, ჟურნალისტი გამხდარიყო — ავღანეთში ქალ რეპორტიორად მუშაობასთან დაკავშირებული საფრთხეებისა და სირთულეების მიუხედავად.

## კარიერა
ჯოია მუშაობდა ქაბულის მუნიციპალური მთავრობის კომუნიკაციების დეპარტამენტის დირექტორის მოადგილედ. ზოგიერთ პერიოდში ზაჰრა ჯოია ერთადერთი ქალი იყო კოლეგებს შორის. როდესაც ამ ფაქტს აღნიშნავდა, ეუბნებოდნენ, რომ ქალებს თითქოს არ ჰქონდათ ამ სამუშაოსთვის საჭირო შესაძლებლობები ან უნარები.

2020 წლის დეკემბერში ზაჰრამ დააარსა რუხშანა მედია (Rukhshana Media) — ქვეყნის პირველი ფემინისტური საინფორმაციო სააგენტო. ამ ნაბიჯისკენ ჯოიას უბიძგა მეგობრის რჩევამ და ასევე იმ დამოკიდებულებამ, რომელსაც მამაკაცი კოლეგები გამოხატავდნენ ქალი ჟურნალისტების ნაკლებობის საკითხთან დაკავშირებით. მედია პლატფორმას სახელი „რუხშანა“ ეწოდა 19 წლის გოგონას პატივსაცემად, რომელიც 2015 წელს თალიბანმა ქვებით ჩაქოლა ღურის პროვინციაში. გოგონა სიკვდილით დასაჯეს იმის გამო, რომ საყვარელთან ერთად გაიქცა, მას შემდეგ რაც ოჯახმა მისთვის ქორწინება მოაწყო.

ჯოიას მიზანია ავღანელი ქალების რეალური ცხოვრების წარმოჩენა — ადგილობრივი ქალი ჟურნალისტების მიერ მომზადებული და გამოქვეყნებული ისტორიების საშუალებით, რომლებიც ისეთ საკითხებს აშუქებდა, როგორიცაა გაუპატიურება და იძულებითი ქორწინება. ზაჰრა ჯოიამ რუხშანა მედია საკუთარი დანაზოგით დააფუძნა, თუმცა საქმიანობის გასაგრძელებლად მოგვიანებით ონლაინ-ფონდების შეგროვება მოუწია.

ზაჰრა ჯოიას რეპორტაჟების და თალიბანის მხრიდან ჰაზარების ხანგრძლივი დევნის გამო, ჯოია თავადაც თალიბანის სამიზნე გახდა. სიცოცხლის შიშით ჯოიამ ქვეყნის დატოვება გადაწყვიტა. ზაჰრამ მიიღო ევაკუაციის შეტყობინება ბრიტანეთის მთავრობისგან და საბოლოოდ ლონდონში გადაიყვანეს საჰაერო გზით. ზაჰრა კვლავაც განაგრძობს რუხშანა მედიის მართვას გადასახლებიდან და ფარულად ინარჩუნებს კავშირს საკუთარ გუნდთან, რომელიც ავღანეთიდან საიდუმლოდ უგზავნის ჯოიას მასალებს. ქვეყანაში ხელისუფლების შეცვლის შემდეგ ავღანელი ქალი ჟურნალისტების უმრავლესობა იძულებული გახდა, დაეტოვებინა სამუშაო.

## ჯილდოები და აღიარება
2022 წელს ჯოია დასახელდა ჟურნალ Time-ის „წლის ქალებად“  შერჩეულ 12 ქალს შორის. ზაჰრა აღიარეს ჟურნალისტური საქმიანობისთვის.  ჯოიას ინტერვიუ ჩაუტარა ანჯელინა ჯოლიმ. 2022 წლის დეკემბერში ზაჰრა ჯოია დასახელდა BBC-ის 100 გამორჩეული ქალის სიაში.

რუხშანა მედიამ 2021 წელს, ბრიტანული ჟურნალისტიკის ჯილდოებზე, მიიღო მარი კოლვინის ჯილდო.

კატეგორია:დაბადებული 1992
კატეგორია:აქტივისტები
კატეგორია:საზოგადო მოღვაწე ქალები
კატეგორია:აზიელი ფემინისტები
კატეგორია:ფემინისტები
კატეგორია:ქალი ჟურნალისტები
გრეგორის ჯაჭვი

**გრეგორის ჯაჭვი** () — კრატერების ჯაჭვი მთვარეზე. მდებარეობს მთვარის უკანა მხარის აღმოსავლეთ ნაწილში. სახელი ეწოდა, ჯაჭვის მახლობლად არებული გრეგორის მიხედვით (დაამტკიცა საერთაშორისო ასტრონომიულმა კავშირმა 1976 წელს).

## ჯაჭვის აღწერა
გრეგორის ჯაჭვის სიგრძე 148.16 კმ-ია. იგი იწყება კრატერ გრეგორის სამხრეთ-დასავლეთით და გადაჭიმულია ჩრდილო-დასავლეთიდან — სამხრეთ-აღმოსავლეთის მიმართულებით. გრეგორის ჯაჭვის უკიდურესი სელენოგრაფიული კოორდინატებია: ჩრდილო-დასავლეთი  და სამხრეთ-აღმოსავლთი . 

## სქოლიო
კატეგორია:მთვარის კრატერების ჯაჭვები
კატეგორია:კვადრანტი LQ-22
გაეროს უშიშროების საბჭოს რეზოლუცია 639

**გაეროს ორგანიზაციის უშიშროების საბჭოს რეზოლუცია 639** ერთხმად მიიღეს 1989 წლის 31 ივლისს. გენერალური მდივნის ანგარიშის შესწავლის შემდეგ ამავე თემაზე წინა რეზოლუციების გახსენებისა და 426-ე (1978) რეზოლუციით დამტკიცებული გაეროს დროებითი ძალების ლიბანში ყოფნის (UNIFIL) შესახებ, საბჭომ გადაწყვიტა გაეგრძელებინა UNIFIL-ის მანდატი მომდევნო ექვსი თვის ვადით, 1990 წლის 31 იანვრამდე.

საბჭომ კვლავ გაუსვა ხაზი ძალების მანდატს და სთხოვა გენერალურ მდივანს, წარედგინა ანგარიში 425-ე (1978) და 426-ე (1978) რეზოლუციების იმპლემენტაციასთან დაკავშირებით მიღწეული პროგრესის შესახებ.

## იხილეთ აგრეთვე
*ლიბანის სამოქალაქო ომი

## რესურსები ინტერნეტში
*[Text of the Resolution at undocs.org](https://undocs.org/S/RES/639(1989))

კატეგორია:გაეროს უშიშროების საბჭოს 1989 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელ-ლიბანის კონფლიქტის შესახებ
კატეგორია:არაბულ-ისრაელური სამშვიდობო პროცესი
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:1989 წელი ისრაელში
კატეგორია:გაეროს უშიშროების საბჭოს რეზოლუციები ლიბანის შესახებ
კატეგორია:1989 წელი ლიბანში
ხრეშის ბალასტი

**ხრეშის ბალასტი** და **ქვიშოვან-ხრეშოვანი ბალასტი** — რკინიგზის ლიანდაგის (ბალასტის პრიზმის) ზედნაშენისთვის განკუთვნილი ბალასტი.

## კლასიფიკაცია 
ბუნებრივი ქვიშა-ხრეშოვანი ნარევის მარცვლეულის შემადგენლობაზე დამოკიდებულების მიხედვით, რომელიც შეიქმნა სამთო ქანების ბუნებრივი დაშლის შედეგად, ბალასტები იყოფიან:
* ხრეშოვანი
* ქვიშა-ხრეშოვანი
კვარცული და მტკიცე სამთო ქანების მარცვლების შემცველობა ბალასტის ქვიშოვან ნაწილში (ფრაქციები ზომით 0,16-დან 5 მმ-მდე) უნდა იყოს ამ ფრაქციების მასის 50 %-ზე არანაკლები. სუსტი მთის ქანების მარცვლების შემადგენლობა (შეკუმშვისას სიმტკიცის საზღვრით 20 მეგაპასკალზე ნაკლები წყალშემცველ მდგომარეობაში) ბალასტის ღორღოვან ნაწილში (5 მმ-ზე მეტი) არ უნდა აღემატებოდეს ამ ფრაქციების საერთო მასის 10 %-ს. ქვიშოვანი ბალიშისთვის გამოყენებული ქვიშა უნდა იყოს დრენირებადი და ფილტრაციის კოეფიციენტი უნდა ქონდეს 0,5 მ/დღე-ღამეზე მეტი.

## გამოყენება 
ГОСТ 7394—85-ის შესაბამისად, რკინიგზის ტრანსპორტის სალიანდაგო მეურნეობაში ხრეშოვანი და ქვიშა-ხრეშოვანი ბალასტი გამოიყენება სადგურის, მისასვლელ და შემაერთებელ ლიანდაგებში, ასევე ყველა სახეობის ბალასტის (ღორღის, ასბესტის) ბალიშის სახით. ასევე დასაშვებია IV კატეგორიის მთავარი ლიანდაგის ბალასტირება.

საქართველოში ხრეშის ბალასტი გადასარბენებზე გამოიყენება მხოლოდ ჩიხურ მაგისტრალებზე (თბილისი-თელავი, მარნეული-კაზრეთი, გორი-ცხინვალი, ხაშური-ვალე, ზესტაფონი-საჩხერე და სხვა) და ისიც იშვიათად, ხოლო მაგისტრალურ ხაზებზე (გარდაბანი-თბილისი-ხაშური-ზესტაფონი-სამტრედია-ბათუმი, ასევე თბილისი-სადახლო და სამტრედია-ზუგდიდი) გამოიყენება სადგურების მიმღებ-გამგზავნ, გამთრევ, დეპოს, მისასვლელ და სხვა ლიანდაგებზე და ისიც ასევე იშვიათად. სამაგიეროდ ყველა კატეგორიის, ტიპის და დანიშნულების ლიანდაგებზე ფართედ გამოიყენება ღორღის ბალასტი.

## გამოყენების პრობლემები 
ხარისხზე და საბალასტე ფენის მდგომარეობაზეა დამოკიდებული ლიანდაგის ნარჩენი დეფორმაციებისა და გამასწორებელი სამუშაოების ინტენსივობის ზრდა. იმავე დროს ზოგიერთ რკინიგზებზე ზუსტად საბალასტე ფენა წარმოადგენს ლიანდაგის ზედნაშენის ყველაზე უფრო მოუვლელ ელემენტს. ამის მიზეზია ბალასტის გასუფთავების დაბალი ხარისხი და ახალ ღორღზე ГОСТ-ის პირობების დარღვევა (ძირითადად 25 მმ-ზე ნაკლები ფრაქციის შემცველობით). უცხოურ ქვეყნებში ლიანდაგში მის დაყრამდე ახორციელებენ ხრეშის გარეცხვასაც კი.

## რესურსები ინტერნეტში
* Железнодорожный путь / Т. Г. Яковлева, Н. И. Карпущенко, С. И. Клинов, Н. Н. Пугря, М. П. Смирнов; *Под ред. Т. Г. Яковлевой*. —М.: Транспорт. 1999. 405 с. — ISBN 5-277-02079-9.

კატეგორია:სალიანდაგო მეურნეობა
აუაჩაპანი

**აუაჩაპანი** () ― ქალაქი და რაიონი აუაჩაპანის დეპარტამენტში, სალვადორის დასავლეთ ნაწილში. 2024 წლის აღწერის მიხედვით, რაიონის მოსახლეობა 127 301 ადამიანს შეადგენს. ფართობია 244.8 კმ². მდებარეობს გვატემალის საზღვართან და ქვეყნის ყველაზე დასავლეთით მდებარე ქალაქია. აუაჩაპანში დაიბადა ცნობილი სალვადორელი პოეტი ალფრედო ესპინო. 

## გეოგრაფია
აუაჩაპანის რაიონი დედაქალაქ სან-სალვადორიდან 100 კმ-ის დაშორებით მდებარეობს. ჩრდილოეთით სან-ლორენსო და გვატემალა ესაზღვრება, აღმოსავლეთით ― სან-ლორენსო, ატიკისაია და ტურინი, დასავლეთით ― გვატემალა, ხოლო სამხრეთით ― ხუაიუა, აპანეკა, კონსეფსიონ-დე-ატაკო და ტაკუბა. რაიონში თბილი კლიმატია და ტემპერატურა 22°―27 °C-ს შორის მერყეობს. რაიონის მთავარი მდინარეა რიო-პასი, რომელიც სალვადორსა და გვატემალას შორის საზღვარს წარმოადგენს.

## კლიმატი
## სქოლიო
კატეგორია:აუაჩაპანის დეპარტამენტის მუნიციპალიტეტები
აპანეკა

**აპანეკა** () ― რაიონი აუაჩაპანის დეპარტამენტში, სალვადორში. 2024 წლის აღწერის მიხედვით, რაიონის მოსახლეობა 9 436 ადამიანს შეადგენს. ფართობია 45.13 კმ². იყოფა შვიდ კანტონად. 

## ისტორია
აპანეკა პირველად მოხსენიებულია 1550 წელს, როდესაც მისი მოსახლეობა დაახლოებით 500 ადამიანს შეადგენდა. დიეგო გარსია დე პალასიოს 1576 წლის მოხსენების მიხედვით, ეს ადგილი „გრილი და ცივიც კი“ იყო, სადაც „ბროწეული, ვაშლი, ატამი, ხორბალი და სხვა მცენარეები მოჰყავდათ.“

## ბიბლიოგრაფია
* 

## სქოლიო
კატეგორია:აუაჩაპანის დეპარტამენტის მუნიციპალიტეტები
ატიკისაია

**ატიკისაია** () ― რაიონი აუაჩაპანის დეპარტამენტში, სალვადორში. 2024 წლის აღწერის მიხედვით, რაიონის მოსახლეობა 34 209 ადამიანს შეადგენს. ფართობია 66.64 კმ². მდებარეობს ზღვის დონიდან 599 მეტრის სიმაღლეზე.

## ისტორია
იმ ადგილას, სადაც დღეს ატიკისაია მდებარეობს, მეზოამერიკის კლასიკურ ხანაში პოკომანები ცხოვრობდნენ, პოსტკლასიკურ ხანაში კი ― პიპილები. რაიონის სახელი ნაუატლიდან მომდინარეობს და „წყაროების ადგილს“ ნიშნავს, რაც რაიონის ირგვლივ მდებარე წყაროების სიმრავლეს უსვამს ხაზს.

## ადმინისტრაციული დაყოფა
რაიონის ურბანული ცენტრია ქალაქი. მოიცავს რვა *ბარიოს*:
*ჩალჩუაპიტა
*ელ-ანხელი
*ელ-კალვარიო 
*ელ-სენტრო
*ლას-სალინასი
*სან-ხუანი
*ტალულე
*ტანკუჩინი

## სპორტი
რაიონის საფეხბურთო კლუბია *C.D. Huracán*, რომელიც ქვეყნის მესამე დივიზიონში ასპარეზობს.

## სქოლიო
კატეგორია:აუაჩაპანის დეპარტამენტის მუნიციპალიტეტები
ქვიშა-ხრეშოვანი ნარევი

thumb|right|
**ქვიშა-ხრეშოვანი ნარევი** — სამშენებლო მასალა. წარმოადგენს ნარევს ხრეშის და ქვიშის შემადგენლობით. მისი მთავარი დამახასიათებელი თვისებებია მარცვლეული შემადგენლობა. გამოირჩევა მისი ორი სახეობა: ბუნებრივი და გამდიდრებული. ГОСТ 23735-2014-ის შესაბამისად ბუნებრივ ქვიშა-ხრეშოვან ნარევში ხრეშის 5 მმ-ზე მეტი ზომის მარცვლების შემადგენლობა მასის მიხედვით უნდა იყოს არანაკლებ 10 %-სა და არაუმეტეს 90 %-სა.

## გამდიდრებული ქვიშა-ხრეშოვანი ნარევი 
გამდიდრებულ ქვიშა-ხრეშოვან ნარევს აქვს ქვიშის და ხრეშის ნორმირებული თანაფარდობა. ГОСТ 23735-2014-ის თანახმად იყოფა 5 ჯგუფად, რომელიც განასხვავებს ამ თანაფარდობებს. გამდიდრებული ქვიშა-ხრეშოვანი ნარევის შემადგენლობაში ბუნებრივ კომპონენტებთან ერთად შეიძლება შედიოდნენ ღორღი და დაქუცმაცებული ქვიშა.

## გამოყენება 
გამოიყენება შემავსებლის სახით ბეტონისთვის, კერძოდ, წყალთან და ცემენტთან ერთად შედის დუღაბის შემადგენლობაში.

ასევე გამოიყენება: რკინიგზის ლიანდაგის ქვედა და მადრენირებელი საფარების, სარკინიგზო ყრილების, დროებითი საავტომობილო გზების მოსაწყობად, ქვაბულების შესავსებად, თხრილებისა და მონოლითური ფუნდამენტების ქვეშ ბალიშების მოსაწყობად, სხვადასხვა მოედნების ქვეშ საძირკვლების ამოსავსებად, ტერიტორიების კეთილმოწყობისა და დაგეგმვისას, რეკულტივაციისათვის და სხვა სახის მშენებლობისათვის

## ლიტერატურა
* 

## სქოლიო
კატეგორია:ქვიშა
გაეროს უშიშროების საბჭოს რეზოლუცია 640

**გაეროს უშიშროების საბჭოს რეზოლუცია 640** მიღებულია 1989 წლის 29 აგვისტოს, მას შემდეგ, რაც საბჭომ კიდევ ერთხელ დაადასტურა რეზოლუციები 431 (1978), 435 (1978), 629 (1989) და 632 (1989) ნამიბიაში არსებული ვითარების ყველა ჩართულ მხარეს შეახსენა 1978 წლის 29 სექტემბრის რეზოლუცია 435-ის განხორციელების აუცილებლობა.

შემდგომში საბჭომ მოითხოვა პარამილიტარული ორგანიზაციების, მათ შორის „კოევუტის“ (Koevoet) და მათი სამეთაურო სტრუქტურების დაშლა.

რეზოლუცია გენერალურ მდივანს, ხავიერ პერეს დე კუელიარს, სთხოვდა ადგილზე არსებული ვითარების გადახედვას, პოლიციის მონიტორების რაოდენობასთან დაკავშირებით, გაეროს გარდამავალი დახმარების ჯგუფის (UNTAG) სამხედრო კომპონენტის საკმარისობის შეფასებას, აგრეთვე იმის უზრუნველყოფას, რომ საარჩევნო კანონმდებლობა შეესაბამებოდეს გაეროს გეგმას და საერთაშორისო დონეზე მიღებულ ნორმებს. ასევე, მას სთხოვდა უზრუნველეყო არჩევნების მიუკერძოებელი მედია გაშუქება და მიმართავდა ყველა დაინტერესებულ მხარეს, ითანამშრომლონ მასთან რეზოლუცია 435-ის სრული განხორციელების უზრუნველსაყოფად.

## რესურსები ინტერნეტში
* 

კატეგორია:გაეროს უშიშროების საბჭოს 1989 წლის რეზოლუციები
კატეგორია:გაეროს უშიშროების საბჭოს რეზოლუციები ნამიბიის შესახებ
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
კრეგიაუ

**კრეგიაუ** — საცხოვრებელი ტიპის დასახლება კარდიფის ჩრდილო-დასავლეთ ნაწილში. კარდიფი უელსის დედაქალაქია. სოფელში დაახლოებით 1,500 სახლი და 5,000 მცხოვრებია. 2022 წლამდე კარდიფის საარჩევნო ოლქი, რომელიც ამ სოფელს მოიცავდა, ეწოდებოდა „კრიგიაუ და სენტ ფაგანსი“. უელსის ადგილობრივი დემოკრატიისა და საზღვრების კომისიის რეკომენდაციების შემდეგ, ეს ოლქი გაერთიანდა პენტირჩთან და შეიქმნა ახალი ოლქი – “პენტირჩი და სენტ ფაგანსი” (2022 წლის არჩევნებიდან).
სოფელში ძლიერი უელსურენოვანი საზოგადოებაა. პენტირჩთან ერთად, კრიგიაუ უელსურად მოსაუბრეების ერთ-ერთ ყველაზე დიდ ცენტრს წარმოადგენს. მოსახლეობის 23.4% უელსურად ლაპარაკობს.

## ისტორია
კრიგიაუს ძველი სამრეწველო ცენტრი იყო ქვის კარიერი, რომელიც 1870-იან წლებში გაიხსნა და 2001 წელს დაიხურა
სოფელი კარდიფსა და ბარის უკავშირდებოდა რკინიგზის სადგურის მეშვეობით, მაგრამ ეს სადგური დაიხურა ბრიტანეთში რკინიგზის ხაზების მასობრივი შემცირების პერიოდში.
უელსურ ენას ყოველთვის ძლიერი ადგილი ეკავა აქ და 1890 წელს მოსახლეობის უმეტესობა კვლავ უელსურად საუბრობდა.

1970-იანი წლების შუაში აშენდა საცხოვრებელი უბნები იმ ადამიანებისთვის, ვინც სამუშაოდ ქალაქში დადიოდა. 1980-იან წლებში კიდევ უფრო დიდი საცხოვრებელი უბანი დაემატა. ამ უბანს ადგილობრივები დღემდე ეძახიან „ახალ უბანს“ ან „ქვედა კრიგიაუს“.

1996 წელს ადგილობრივი მმართველობის რეორგანიზაციის შემდეგ, კრიგიაუ კარდიფის ადმინისტრაციულ ერთეულში შევიდა.

### კასტელ-ი-მინახი
ეს არის გვიანი შუა საუკუნეების მამული სახლი, სავარაუდოდ მე-15 საუკუნეში აშენებული. მე-17 საუკუნის დასაწყისში გადაკეთდა და შიგნით აქვს მე-17 და მე-18 საუკუნეების კედლის მხატვრობა. დღეს ის თანამედროვე საცხოვრებელი სახლებითაა გარშემორტყმული.

### კრიგიაუს კერამიკა
1947 წელს რეგ და ჯინ საუთკლიფებმა დააარსეს კერამიკული სტუდია. 1948 წლიდან ეწოდა კრიგიაუს კერამიკა.  ისინი ამზადებდნენ საოჯახო ჭურჭელს ღია ნაცრისფერი მინანქრით ან მათი ცნობილი სპილენძის ბზინვარე მინანქრით.
ერთ-ერთი გამორჩეული ნივთია უელსური დრაკონის ფორმის ღვეზელის ორთქლის გამტარი, რომელიც ჩვეულებრივი ჩიტის ფორმის ნაცვლად დრაკონის ფორმისაა.

## მმართველობა
კრიგიაუ ადრე იყო საარჩევნო ოლქი ერთ-ერთ ადგილობრივ საბჭოში.
1995 წლიდან ის კარდიფის ნაწილი გახდა.

## ობიექტები და მომსახურება
სოფელში არის:
* ორენოვანი დაწყებითი სკოლა (სწავლება უელსურ და ინგლისურ ენებზე)
* გოლფის კლუბი
* მაღაზია ფოსტით
* დასასვენებელი მოედანი (მშვილდოსნობა, კრიკეტი, ფეხბურთი, პეტანკი, ჩოგბურთი)
* ოჯახის ექიმის კლინიკა
* ადგილობრივი პაბი „კრიგიაუს ინი“
* ტრანსპორტი
* ტერიტორიას ემსახურება რამდენიმე ავტობუსის მარშრუტი.

გეგმაშია სწრაფი სატრანზიტო ხაზის აშენება კრიგიაუდან სენტ მელონსამდე, კარდიფის ცენტრისა და უელსის პარლამენტის გავლით. ეს პროექტი სამხრეთ უელსის სატრანსპორტო სისტემის ნაწილია და მომავალში ხაზის გაგრძელებაც შესაძლებელია.

## სქოლიო
გაეროს უშიშროების საბჭოს რეზოლუცია 641

**გაეროს უშიშროების საბჭოს რეზოლუცია 641** მიიღეს 1989 წლის 30 აგვისტოს, მას შემდეგ, რაც საბჭომ კიდევ ერთხელ დაადასტურა 608 (1988) და 636 (1989) რეზოლუციები და შეიტყო 1989 წლის 27 აგვისტოს ისრაელის მიერ ოკუპირებული ტერიტორიებიდან ხუთი პალესტინელის დეპორტაციის შესახებ, დაგმო მიმდინარე დეპორტაციები და კიდევ ერთხელ დაადასტურა ჟენევის მეოთხე კონვენციის გამოყენებადობა, რომელიც ომის დროს მშვიდობიანი მოსახლეობის დაცვას ეხება.

რეზოლუციამ ასევე მოუწოდა ისრაელს, უზრუნველეყო დეპორტირებულთა უსაფრთხო და დაუყოვნებლივი დაბრუნება და შეეწყვიტა მშვიდობიანი მოქალაქეების შემდგომი დეპორტაცია, რომელთა გაძევებაც ჩვეულებრივ ლიბანში ხდებოდა.

რეზოლუცია 641 მიღებულ იქნა 14 ხმით, არცერთის წინააღმდეგ, ხოლო ამერიკის შეერთებულმა შტატებმა თავი შეიკავა.

## იხილეთ აგრეთვე
* არაბეთ-ისრაელის კონფლიქტი
* პირველი ინტიფადა
* ისრაელ-პალესტინის კონფლიქტი

## რესურსები ინტერნეტში
*[Text of the Resolution at undocs.org](https://undocs.org/S/RES/641(1989))

## სქოლიო
კატეგორია:გაეროს უშიშროების საბჭოს 1989 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:გაეროს უშიშროების საბჭოს რეზოლუციები ისრაელ-პალესტინის კონფლიქტის შესახებ
ვოლფგანგ ლუდვიგ კრაფტი

**ლოგინ იურიევიჩ კრაფტი**, **ვოლფგანგ ლუდვიგ კრაფტი** (; დ. , სანქტ-პეტერბურგი — გ. ) — რუსი-გერმანელი ასტრონომი და ფიზიკოსი. იგი ცნობილია ასტრონომიული დაკვირვებების გამოყენებით გეოგრაფიული კოორდინატების განსაზღვრის კვლევით, მათემატიკაში და დემოგრაფიულ დაკვირვებებზე მუშაობით. იყო სანქტ-პეტერბურგის მეცნიერებათა აკადემიის აკადემიკოსი.

## ბიოგრაფია
ის დაიბადა 1743 წლის 25 აგვისტოს სანქტ-პეტერბურგში, აკადემიკოს გეორგ ვოლფგანგ კრაფტის ოჯახში. როდესაც ვოლფგანგ ლუდვიგი ერთი წლის იყო, მისი ოჯახი გადავიდა გერმანიაში, ტიუბინგენში, სადაც მამამისმა ადგილობრივ უნივერსიტეტში დაიწყო მასწავლებლობა. ბავშვობაში მას სამღვდელოებისკენ უბიძგებდნენ, მაგრამ გადაწყვიტა, მამის კვალს გაჰყოლოდა. კრაფტის პირველი სტატია, „De ratione ponderum sub polo et aequatore“, 1764 წელს ტიუბინგენში გამოქვეყნდა.

1768 წელს ის სანქტ-პეტერბურგის მეცნიერებათა აკადემიის ადიუნქტ-პროფესორი გახდა, ხოლო სამი წლის შემდეგ, 1771 წლის 8 აპრილს, აკადემიკოსი. ის ეილერთან მუშაობდა და ეხმარებოდა მას მისი ტრაქტატებისთვის „Theoria motus lunae“ გამოთვლებში.

1782 წელს იგი დაინიშნა მათემატიკის პროფესორად ხმელეთზე დაფუძნებულ დიდგვაროვან კადეტთა კორპუსში, შემდეგ კი საინჟინრო კორპუსის პროფესორად. 1802 წელს იგი ადმირალეთის დეპარტამენტის საპატიო წევრი გახდა. იმპერატორ პავლეს შვილებს — დიდი ჰერცოგების კონსტანტინეს, ნიკოლოზის და მიხეილის, ასევე დიდი ჰერცოგინიების შვილებს — მათემატიკას ასწავლიდა. 1802 წლამდე ის ასევე ასწავლიდა სამთო სკოლაში, შეცვალა ი. მ. რენოვანსი, რომელიც 1798 წელს გარდაიცვალა. ის იყო საიმპერატორო აკადემიური გიმნაზიის პროფესორი და ასევე დაწერა რამდენიმე სახელმძღვანელო მისი სტუდენტებისთვის.

## ხსოვნა
მის პატივსაცემად, მთვარის ერთ-ერთ კრატერს დაარქვეს კრაფტი.

## სქოლიო
კატეგორია:რუსი ასტრონომები
კატეგორია:რუსი ფიზიკოსები
კატეგორია:გერმანელი ასტრონომები
კატეგორია:გერმანელი ფიზიკოსები
კრაფტის ჯაჭვი

**კრაფტის ჯაჭვი** () — კრატერების ჯაჭვი მთვარეზე. მდებარეობს მთვარის უკანა მხარის აღმოსავლეთ ნაწილში. სახელი ეწოდა, ჯაჭვის მახლობლად არებული კრაფტის კრატერის მიხედვით (დაამტკიცა საერთაშორისო ასტრონომიულმა კავშირმა 1976 წელს).

## ჯაჭვის აღწერა
კრაფტის ჯაჭვის სიგრძე 55.11 კმ-ია. იგი იწყება კრატერ კრაფტის სამხრეთით და გადაჭიმულია ჩრდილოეთიდან — სამხრეთის მიმართულებით. გრეგორის ჯაჭვის უკიდურესი სელენოგრაფიული კოორდინატებია: ჩრდილო-დასავლეთი  და სამხრეთ-აღმოსავლთი . 

## სქოლიო
კატეგორია:მთვარის კრატერების ჯაჭვები
კატეგორია:კვადრანტი LQ-10
არმინ ოტო ლოიშნერი

**არმინ ოტო ლოიშნერი** (; დ. 16 იანვარი, 1868, დეტროიტი — გ. 22 აპრილი, 1953, ბერკლი) — ამერიკელი ასტრონომი.

## ბიოგრაფია
არმინ ოტო ლოიშნერი დაიბადა 1868 წლის 16 იანვარს დეტროიტში. 1888 წელს დაამთავრა მიჩიგანის უნივერსიტეტი და 1897 წელს ბერლინის უნივერსიტეტში დოქტორის ხარისხი მიიღო კომეტური ორბიტების გამოთვლაზე დაწერილ დისერტაციაზე.

ნახევარ საუკუნეზე მეტი ხნის განმავლობაში მუშაობდა კალიფორნიის უნივერსიტეტში, ბერკლიში, ასტრონომიის ადიუნქტ-პროფესორად. მან დააარსა სპეციალური ობსერვატორია ბაკალავრიატის სწავლებისთვის, რომელსაც მოგვიანებით მის პატივსაცემად ლოშნერის ობსერვატორია დაერქვა. ლიკის ობსერვატორიის დირექტორ ჯეიმზ კილერთან ერთად მან შეიმუშავა ბაკალავრიატის სასწავლო პროგრამები, რამაც ბერკლი ასტრონომიის განათლების ერთ-ერთ ეროვნულ ცენტრად აქცია.

მისი ძირითადი სამეცნიერო ნაშრომები ფოკუსირებული იყო ასტეროიდებისა და კომეტური ორბიტების შესწავლაზე, რაც მოითხოვდა გამოთვლების დიდ რაოდენობას და ლოშნერმა სტუდენტები ჩართო ამ საქმიანობაში. ლოშნერის ხელმძღვანელობით სამოცზე მეტმა ადამიანმა მიიღო დოქტორის ხარისხი.

ლოიშნერი იყო წყნარი ოკეანის ასტრონომიული საზოგადოების დამფუძნებელი წევრი, უნივერსიტეტის პროფესორთა ამერიკის ასოციაციის პრეზიდენტი და ორი ათწლეულის განმავლობაში ხელმძღვანელობდა საერთაშორისო ასტრონომიული კავშირის კომეტებისა და მცირე პლანეტების კომიტეტს.

ლოიშნერი მონაწილეობდა დებატებში იმის შესახებ, იყო თუ არა პ. ლოველის მიერ ცოტა ხნის წინ აღმოჩენილი პლუტონი „ტრანსნეპტუნის პლანეტა“. 1932 წელს მან ასევე ივარაუდა, რომ პლუტონის მასა დედამიწის მასაზე ნაკლები იყო და რომ პლუტონის აღმოჩენა ლოველის ძიების შემთხვევითი თანმდევი პროდუქტი იყო.

## ხსოვნა
მის პატივსაცემად,
*მთვარის ერთ-ერთ კრატერს დაარქვეს ლოიშნერი;
*მთავარი სარტყლის ერთ-ერთ ასტეროიდს დაარქვეს (1361) ლოიშნერია;
*ბერკლის ობსერვატორიას დაარქვეს მისი სახელი.

მთავარი სარტყლის ასტეროიდი (718) ერისი, რომელიც 1911 წელს აღმოაჩინეს, მისი ქალიშვილის სახელს ატარებს.

## ჯილდოები და მედლები
არმინ ოტო ლოიშნერს მიღებული აქვს: კეტრინ ბრიუსის მედალი (1936), ჯეიმს კრეიგ უოტსონის მედალი (1916) და პოლარული ვარსკვლავის ორდენი (შვედეთი) – 1924.

## რესურსები ინტერნეტში
*Denies Planet Really Found (Sarasota Herald April 15, 1930)
*Armin Otto Leuschner papers, 1875–1951 at The Bancroft Library
*National Academy of Sciences Biographical Memoir
*Portrait of Armin Otto Leuschner from the Lick Observatory Records Digital Archive, UC Santa Cruz Library's Digital Collections 

## სქოლიო
კატეგორია:ამერიკელი ასტრონომები
ლოიშნერის ჯაჭვი

**ლოიშნერის ჯაჭვი**  — კრატერების ჯაჭვი მთვარეზე. მდებარეობს მთვარის უკანა მხარის ჩრდილო-დასავლეთ ნაწილში. სახელი ეწოდა, ჯაჭვის მახლობლად არებული ლოიშნერის მიხედვით (დაამტკიცა საერთაშორისო ასტრონომიულმა კავშირმა 1979 წელს).

## სახელწოდება
სახელი მომდინარეობს ამერიკელი ასტრონომის, არმინ ოტო ლოიშნერისა და გაზოდინამიკური ლაბორატორიის (GDL) სახელწოდებიდან, რომელიც მთავარი კვლევითი ცენტრი იყო, სადაც მპროექტებოდა საბჭოთა კავშირის კოსმოსურ მისიებში გამოყენებული რაკეტული ძრავები.

## ჯაჭვის აღწერა
ლოიშნერის ჯაჭვის სიგრძე 200.06 კმ-ია. იგი იწყება კრატერ ლოიშნერის ჩრდილოეთით და გადაჭიმულია ჩრდილო-დასავლეთიდან — სამხრეთ-აღმოსავლეთის მიმართულებით. ლოიშნერის ჯაჭვის უკიდურესი სელენოგრაფიული კოორდინატებია: ჩრდილო-დასავლეთი  და სამხრეთ-აღმოსავლთი . 

## სქოლიო
კატეგორია:მთვარის კრატერების ჯაჭვები
კატეგორია:კვადრანტი LQ-09
ვილია-გერერო (მეხიკო)

**ვილია-გერეროს მუნიციპალიტეტი** () ― მუნიციპალიტეტი მეხიკოს შტატში, მექსიკის ცენტრალურ ნაწილში. 2020 წლის აღწერის მიხედვით, მუნიციპალიტეტის მოსახლეობა 69 086 ადამიანს შეადგენს, რაც 2010 წლის მაჩვენებელთან შედარებით 15.2 %-ით მეტია. მუნიციპალიტეტის ფართობია 226.1 კმ². მოსახლეობის სიმჭიდროვეა 305.6 ადამიანი კმ²-ზე. ტერიტორია მეხიკოს შტატის შემადგენლობაში 1826 წელს შევიდა. მუნიციპალიტეტის ადმინისტრაციული ცენტრია ვილია-გერერო. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 50113.

## იხილეთ აგრეთვე
*მეხიკოს შტატის მუნიციპალიტეტები

## სქოლიო
კატეგორია:მეხიკოს შტატის მუნიციპალიტეტები
ჰარი გილბი

**ჰარი გილბი** (დ. 21 აგვისტო, 2001) — ინგლისელი მსახიობი. იგი ცნობილია ახალგაზრდა ჯონ რონალდ რუელ ტოლკინის როლით ფილმში „ტოლკინი“ (2019) და ათელსტანის შესრულებით სერიალის „უკანასკნელი სამეფო“ მეხუთე სეზონში (2022) და მის გაგრძელებულ ფილმში „უკანასკნელი სამეფო: შვიდი მეფე უნდა მოკვდეს“ (2023).

## ადრეული ცხოვრება
ჰარი გილბი დაიბადა 2001 წელს, ინგლისის ქალაქ ნოტინგემში, ნილ და ჰელენ გილბების ოჯახში. იგი სწავლობდა სატონ ბონინგტონის დაწყებით სკოლაში, ხოლო 11 წლის ასაკში სწავლა გააგრძელა ტრენტის კოლეჯში-ში. 12 წლის ასაკიდან მსახიობობას სწავლობდა ნოტინგემის სატელევიზიო სახელოსნოში.
გილბიმ შეასრულა ნათანის როლი მიუზიკლის „სრული მონტი“ ორიგინალურ სამსახიობო შემადგენლობაში, რომელიც ლონდონის უესტ-ენდში, ნოელ კოვარდის თეატრში იდგმებოდა.

## კარიერა
გილბის სატელევიზიო დებიუტი შედგა 2016 წელს, როდესაც მან სოფლის ბიჭის როლი შეასრულა სერიალ „იერიქოს“ ერთ ეპიზოდში. 2017 წელს ითამაშა ფილმში „უბრალოდ ჩარლი“, სადაც განასახიერა ჩარლი ლინდსი, ტრანსგენდერი გოგონა, რომელსაც ფეხბურთის თამაშის განსაკუთრებული ნიჭი აქვს. ამ როლისთვის გილბი ნომინირებული იყო „ყველაზე პერსპექტიული ახალბედას“ კატეგორიაში *British Independent Film Awards*-ზე და „საუკეთესო ახალბედის“ კატეგორიაში *National Film Awards UK* 2018-ზე.

2018 წელს მან არლოს როლი შეასრულა მოკლემეტრაჟიან ფილმში „ევი“. 2019 წელს გილბიმ განასახიერა მწერლის, ჯ. რ. რ. ტოლკინის ახალგაზრდა ვერსია ბიოგრაფიულ ფილმში „ტოლკინი“.
ამავე პერიოდში მონაწილეობდა სერიალში „მსხვერპლი“, სადაც სამი ეპიზოდის განმავლობაში თამაშობდა ტობი უილიამსს, ლეიკემიით დაავადებულ ბიჭს.

2020 წელს მან შეასრულა რობინ მარტინის როლი ბრიტანულ დეტექტიურ დრამაში „გრანჩესტერი“.
2022 წელს გილბიმ მიიღო ათელსტანის როლი სერიალის „უკანასკნელი სამეფო“ მეხუთე სეზონში. 
2023 წელს კი იგივე როლი გაიმეორა სრულმეტრაჟიან გაგრძელებაში „უკანასკნელი სამეფო: შვიდი მეფე უნდა მოკვდეს“.

იმავე წელს მან ითამაშა ედი ჰოლგეიტის როლი მოკლემეტრაჟიან ფილმში „ადამიანის ნაკეთი“, რისთვისაც დაჯილდოვდა „საუკეთესო მსახიობის“ პრიზით *Soho London Independent Film Festival*-ზე.

2024 წელს გილბიმ შეასრულა რუპერტის როლი *BBC Three*-ის სერიალში „საზღვრები“ და სერიალის მეორე სეზონში დაგეგმილია მისი დაბრუნება.

2025 წელს მან ითამაშა დენის როლი ბრიტანულ რომანტიკულ კომედიაში „ჩემი ბრალი: ლონდონი“, რომელიც ეფუძნება მერსედეს რონის წიგნების სერიას *„Culpables“*.
ასევე მოსალოდნელია მისი მონაწილეობა Amazon Prime Video-ის სერიალში „ბოროტება“.

## ფილმოგრაფია
### ფილმები
### ტელევიზია
## ჯილდოები და ნომინაციები
## რესურსები ინტერნეტში
* 

## სქოლიო
კატეგორია:ცოცხალი ადამიანები
კატეგორია:დაბადებული 21 აგვისტო
კატეგორია:დაბადებული 2001
კატეგორია:დაბადებული 2000-იანები
კატეგორია:დაბადებული XI საუკუნე
კატეგორია:ინგლისელი მამაკაცები
კატეგორია:ინგლისელი მსახიობები
კატეგორია:ინგლისელი მამაკაცი მსახიობები
კორტიკალური ლამინარული ნეკროზი

[მინი|თავის ტვინის მაგნიტურ-რეზონანსული გამოსახულება T1 რეჟიმში. აღინიშნება კორტიკალური ლამინარული ნეკროზის კერები (თეთრი ისრები) [კეფის წილი|კეფის წილში.]]
**კორტიკალური ლამინარული ნეკროზი** (ინგ. **CLN** - **C**ortical **l**aminar **n**ecrosis. ასევე ცნობილი, როგორც **კორტიკალური ფსევდოლამინარული ნეკროზი** ან უბრალოდ **ლამინარული ნეკროზი**) — თავის ტვინის ქერქის ნეირონების ნეკროზი, გამოწვეული ჟანგბადისა და გლუკოზის ნაკლებობით. CLN ძირითადად გვხვდება პაციენტებში, რომელთაც გადატანილი აქვთ ან აღენიშნებათ ისეთი პათოლოგიები, როგორიცაა ჰიპოქსიურ-იშემიური ენცეფალოპათია, ჰიპოგლიკემია, სტატუს ეპილეპტიკუსი, ანემია, ციანიდით მოწამვლა. თავდაპირველად ქერქის დაზიანება იხსნება იმით, რომ რუხი ნივთიერება უფრო მოწყვლადია ჰიპოქსიის მიმართ, თეთრ ნივთიერებასთან შედარებით, ჟანგბადის ნაკლებობის გამო. კლინიკური გამოვლინებები დამოკიდებულია ნეკროზის მდებარეობაზე და, შესაბამისად, შეიძლება მოიცავდეს ჰემიპარეზს, მხედველობის დარღვევებს, აფაზიას, ჰიპოესთეზიას და სხვა. დიაგნოზის დასასმელად გამოიყენება მაგნიტურ-რეზონანსული გამოსახულება.

## რესურსები ინტერნეტში 
* Cortical laminar necrosis - Radiopaedia

კატეგორია:ნერვული სისტემის დაავადებები
ლიპომიელომენინგოცელე

მინი|ლიპომიელომენინგოცელეს მქონე პაციენტი. პრეოპერაციული სურათი (a), მაგნიტურ-რეზონანსული გამოსახულება (b) და ინტრაოპერაციული სურათები (c).
**ლიპომიელომენინგოცელე** — ნერვული მილის თანდაყოლილი პათოლოგია, რა დროსაც აღინიშნება ხერხემალში არსებული დეფექტიდან ზურგის ტვინის ქსოვილის, თავზურგ-ტვინის სითხისა და მენინგეალური გარსის თიაქარი (ჰერნიაცია), რაც გარედან დაფარულია ლიპომით (ცხიმოვანი უჯრედების კეთილთვისებიანი სიმსივნე). ლიპომიელომენინგოცელე ძირითადად გვხვდება წელის მიდამოში და, ჩვეულებრივ, დეფექტის მფარავი კანი ხასიათდება თმიანობით. დიაგნოზის დასმა შესაძლებელია როგორც ულტრაბგერითი გამოკვლევით, ისე მაგნიტურ-რეზონანსული გამოსახულებით ან ზოგიერთ შემთხვევაში - კომპიუტერული ტომოგრაფიით.

## რესურსები ინტერნეტში 
* Lipomyelomeningocele - Radiopaedia

კატეგორია:ნერვული სისტემის დაავადებები
მიელომენინგოცელე

მინი|მიელომენინგოცელე. მაგნიტურ-რეზონანსული გამოსახულება T2 რეჟიმში.
**მიელომენინგოცელე** — (ასევე ცნობილი, როგორც **კისტური სპინა ბიფიდა**. ლათ. **Spina bifida cystica**) ნერვული მილის თანდაყოლილი პათოლოგია, რა დროსაც აღინიშნება ხერხემალში არსებული დეფექტიდან ზურგის ტვინის ქსოვილის, თავზურგ-ტვინის სითხისა და მენინგეალური გარსის თიაქარი (ჰერნიაცია). მიელომენინგოცელე ძირითადად გვხვდება წელის მიდამოში და, ჩვეულებრივ, დეფექტის მფარავი კანი ხასიათდება თმიანობით. კლინიკური გამოვლინებები მოიცავს ქვედა კიდურების პარალიზს, სენსორული მგრძნობელობის დაკარგვას, ნაწლავებისა და შარდის ბუშტის მოქმედების დისფუნქციას, გონებრივ ჩამორჩენას). დიაგნოზის დასმა შესაძლებელია როგორც ულტრაბგერითი გამოკვლევით, ისე მაგნიტურ-რეზონანსული გამოსახულებით ან ზოგიერთ შემთხვევაში - კომპიუტერული ტომოგრაფიით.

## რესურსები ინტერნეტში 
* Myelomeningocele - Radiopaedia

კატეგორია:ნერვული სისტემის დაავადებები
ლიტროვის ჯაჭვი

**ლიტროვის ჯაჭვი** () — კრატერების ჯაჭვი მთვარეზე. მდებარეობს მთვარის უკანა მხარის აღმოსავლეთ ნაწილში. სახელი ეწოდა, ჯაჭვის მახლობლად არებული ლიტროვის მიხედვით (დაამტკიცა საერთაშორისო ასტრონომიულმა კავშირმა 1985 წელს).

## ჯაჭვის აღწერა
ლიტროვის ჯაჭვის სიგრძე 10.30 კმ-ია. იგი იწყება კრატერ ლიტროვის დასავლეთით და გადაჭიმულია დასავლეთიდან — აღმოსავლეთის მიმართულებით. ლიტროვის ჯაჭვის უკიდურესი სელენოგრაფიული კოორდინატებია: დასავლეთი  და აღმოსავლთი . 

## სქოლიო
კატეგორია:მთვარის კრატერების ჯაჭვები
კატეგორია:კვადრანტი LQ-12
ლიპომენინგოცელე

მინი|235x235პქ|ნერვული მილის წარმოქმნა
**მიელომენინგოცელე** — ნერვული მილის თანდაყოლილი პათოლოგია, რა დროსაც აღინიშნება ხერხემალში არსებული დეფექტიდან მენინგეალური გარსისა და თავზურგ-ტვინის სითხის  თიაქარი (ჰერნიაცია), რაც გარედან დაფარულია ლიპომით (ცხიმოვანი უჯრედების კეთილთვისებიანი სიმსივნე). მიელომენინგოცელე ძირითადად გვხვდება წელის მიდამოში და, ჩვეულებრივ, დეფექტის მფარავი კანი ხასიათდება თმიანობით. კლინიკური გამოვლინებები მოიცავს სიარულის, მეტყველებისა და დასწავლის პრობლემებს. დიაგნოზის დასმა შესაძლებელია როგორც ულტრაბგერითი გამოკვლევით, ისე მაგნიტურ-რეზონანსული გამოსახულებით ან ზოგიერთ შემთხვევაში - კომპიუტერული ტომოგრაფიით.

## რესურსები ინტერნეტში 
* Lipomeningocele - Golisano Children's Hospital

კატეგორია:ნერვული სისტემის დაავადებები
თავის ტვინის კალციფირებული ემბოლია

[მინი|თავის ტვინის მარცხენა შუა არტერიის კალციფირებული ემბოლია [სილვიის ნაპრალი|სილვიის ნაპრალში. აღინიშნება "შუა არტერიის წერტილის ნიშანი".]]
**თავის ტვინის კალციფირებული ემბოლია** — თავის ტვინის ემბოლიის იშვიათი ტიპი, გამოწვეული აორტის სარქვლის, მიტრალური სარქვლის, საძილე არტერიის, ხერხემლის არტერიის, აორტის რკალის ან იდიოპათიური კალფიციკატით. ემბოლია ასევე შეიძლება იყოს იატროგენული - გულზე ან საძილე არტერიაზე ქირურგიული ჩარევის შემდეგ განვითარებული. თავის ტვინში კალციფირებული ემბოლიის აღმოჩენა უმეტესად ხდება შუა არტერიაში, ძირითადად, კომპიუტერულ ტომოგრაფიაზე, რაც, რადიოლოგიაში მოიხსენიება, როგორც "თავის ტვინის შუა არტერიის წერტილის ნიშანი" (ინგ. MCA dot sign). ემბოლიას, ჩვეულებრივ, აქვს მრგვალი ან ოვალური ფორმა. კლინიკური გამოვლინებები მოიცავს შესაბამისი არტერიის ინფარქტის სიმპტომებს.

## რესურსები ინტერნეტში 
* Calcified cerebral embolus - Radiopaedia

კატეგორია:ნერვული სისტემის დაავადებები
მაიკელსონის ჯაჭვი

**მაიკელსონის ჯაჭვი** (, GIRD — Group for the Study of Reaction Motion, ) — კრატერების ჯაჭვი მთვარეზე. მდებარეობს მთვარის უკანა მხარის დასავლეთ ნაწილში. სახელი ეწოდა, ჯაჭვის მახლობლად არებული მაიკელსონის მიხედვით (დაამტკიცა საერთაშორისო ასტრონომიულმა კავშირმა 1979 წელს).

## ჯაჭვის აღწერა
მაიკელსონის ჯაჭვის სიგრძე 450.60 კმ-ია. იგი მდებარეობს მაიკელსონის სამხრეთ-აღმოსავლეთით და გადაჭიმულია ჩრდილო-დასავლეთიდან — სამხრეთ-აღმოსავლეთის მიმართულებით. მაიკელსონის ჯაჭვის უკიდურესი სელენოგრაფიული კოორდინატებია: დასავლეთი  და აღმოსავლეთი . 

## სქოლიო
კატეგორია:მთვარის კრატერების ჯაჭვები
კატეგორია:კვადრანტი LQ-17
თავის ტვინის ვენური ინფარქტი

[მინი|თავის ტვინის ვენური თრომბოზი. მაგნიტურ-რეზონანსული გამოსახულება და [მაგნიტურ-რეზონანსული ანგიოგრაფია|ანგიოგრაფია.]]
**თავის ტვინის ვენური ინფარქტი** — თავის ტვინის ინფარქტის იშვიათი ფორმა, ძირითადად გამოწვეული თავის ტვინის ვენური თრომბოზით. ზოგიერთ შემთხვევაში შესაძლოა იყოს ჰემორაგიული. კლინიკური გამოვლინებები დამოკიდებული ინფარქტის მდებარეობაზე. სავარაუდო გამომწვევი მიზეზებია თრომბოფილია, თირკმლის დაავადებები, ქრონიკული ანთებითი დაავადებები, ორსულობა, ესტროგენის შემცველი კონტრაცეპტივების მიღება, მენინგიტი, ქირურგიული ჩარევა თავის/კისრის მიდამოზე, სიმსუქნე, სინუსების მექანიკური დაზიანება, დეჰიდრატაცია, ანემია. კომპიუტერულ-ტომოგრაფიაზე თუ მაგნიტურ-რეზონანსულ გამოსახულებაზე ვენური ინფარქტის განსხვავება არტერიულისგან შესაძლებელია იმით, რომ ვენური ინფარქტის გავრცელება არ შეესაბამება არტერიული სისხლმომარაგების დისტრიბუციას.

## რესურსები ინტერნეტში 
* Cerebral venous infarction - Radiopaedia

კატეგორია:ნერვული სისტემის დაავადებები
ჰიპოფიზის დუპლიკაცია - პლუს სინდრომი

[მინი|ჰიპოფიზის დუპლიკაცია - პლუს სინდრომი. მაგნიტურ-რეზონანსული გამოსახულება T1 რეჟიმში, კონტრასტით. აღინიშნება ჰიპოფიზისა და მათი [ჰიპოფიზის ძაბრი|ძაბრების გაორმაგება.]]
**ჰიპოფიზის დუპლიკაცია - პლუს სინდრომი** (ინგ. **DPG-plus syndrome** - **D**uplication of the **p**ituitary **g**land) — თავის ტვინის თანდაყოლილი სტრუქტურული ანომალია, რომელიც შეიძლება განვითარდეს როგორც იზოლირებულად, ისე - ქალა-სახის სხვა პათოლოგიებთან ერთად (საიდანაც მოდის "პლუს"). დაავადების დროს აღინიშნება ჰიპოფიზის გაორმაგება და მესამე პარკუჭის ძირის/ჰიპოთალამუსის გასქელება. სხვა თანდაყოლილი პათოლოგიები შეიძლება იყოს ჰიპერტელორიზმი, გაპობილი ტუჩი და სასა, ცხვირ-ხახის ტერატომა. დიაგნოზის დასასმელად გამოიყენება მაგნიტურ-რეზონანსული გამოსახულება.

## რესურსები ინტერნეტში 
* Duplication of the pituitary gland - plus syndrome - Radiopaedia

კატეგორია:ნერვული სისტემის დაავადებები
ჰიპოფიზის ღეროს დარღვევის სინდრომი

[მინი|ჰიპოფიზის ღეროს დარღვევის სინდრომი. [მაგნიტურ-რეზონანსული გამოსახულება T1 რეჟიმში, კონტრასტით. აღინიშნება ადენოჰიპოფიზის ჰიპოპლაზია, ჰიპოფიზის ღეროს არარსებობა და ექტოპიური ნეიროჰიპოფიზი ჰიპოფიზის ქვედა საზღვართან.]]
**ჰიპოფიზის ღეროს დარღვევის სინდრომი** (ასევე ცნობილი, როგორც **ჰიპოფიზის ღეროს ტრანზექციის სინდრომი**. ინგ. **PSIS** - **P**ituirary **s**talk **i**nterruption **s**yndrome) — თავის ტვინის თანდაყოლილი სინდრომი, რა დროსაც აღინიშნება ისეთი სტრუქტურული ანომალიები, როგორიცაა წინა ჰიპოფიზის არარსებობა ან ჰიპოპლაზია, ჰიპოფიძის ძაბრის არარსებობა ან სისქის შემცირება, ექტოპიური (განსხვავებულ ადგილას მდებარე) უკანა ჰიპოფიზი. კლინიკური გამოვლინებები უმეტესად აღინიშნება სიცოცხლის პირველ ათწლეულში, როდესაც ზრდის ჰორმონის ნაკლებობის გამო ვითარდება ტანდაბლობა. მოგვიანებით, სქესობრივი მომწიფების პერიოდში გამოიხატება მეორეული სასქესო ნიშნების განუვითარებლობა. ჰიპოფიზის ღეროს დარღვევის სინდრომის გამომწვევი მიზეზი უცნობია. მკურნალობა მოიცავს ჰორმონების ჩანაცვლებით თერაპიას.

## რესურსები ინტერნეტში 
* Pituitary stalk interruption syndrome - Radiopaedia

კატეგორია:ნერვული სისტემის დაავადებები
პიერის ჯაჭვი

**პიერის ჯაჭვი** () — კრატერების ჯაჭვი მთვარეზე. მდებარეობს მთვარის ხილული მხარის ჩრდილო-დასავლეთ ნაწილში. სახელი ეწოდა მამაკაცის ფრანგული სახელის მიხედვით (დაამტკიცა საერთაშორისო ასტრონომიულმა კავშირმა 1976 წელს).

## ჯაჭვის აღწერა
პიერის ჯაჭვის სიგრძე 9.44 კმ-ია. იგი მდებარეობს კრატერ ნატაშას დასავლეთით, აქვს რკალისებური ფორმა და მიემართება აღმოსავლეთიდან — დასავლეთის მიმართულებით. პიერის ჯაჭვის უკიდურესი სელენოგრაფიული კოორდინატებია: ჩრდილო-აღმოსავლეთი  და სამხრეთ-დასავლეთი . 

## სქოლიო
კატეგორია:მთვარის კრატერების ჯაჭვები
კატეგორია:კვადრანტი LQ-12
გაეროს უშიშროების საბჭოს რეზოლუცია 642

**გაეროს უშიშროების საბჭოს რეზოლუცია 642** ერთხმად მიიღეს 1989 წლის 29 სექტემბერს, მას შემდეგ, რაც საბჭომ გაიხსენა 598 (1987), 618 (1988) და 631 (1989) რეზოლუციები და განიხილა გენერალური მდივნის, ხავიერ პერეს დე კუელიარის მოხსენება გაეროს ირან-ერაყის სამხედრო დამკვირვებელთა ჯგუფის შესახებ, საბჭომ გადაწყვიტა:

:(ა) მოუწოდოს ირანსა და ერაყს 598-ე რეზოლუციის შესრულებისკენ; 
:(ბ) გააგრძელოს გაეროს ირან-ერაყის სამხედრო დამკვირვებელთა ჯგუფის მანდატი კიდევ ექვსი თვით, 1990 წლის 31 მარტამდე; 
:(ა) მოუწოდოს ირანსა და ერაყს 598-ე რეზოლუციის შესრულებისკენ; (ბ) გააგრძელოს გაეროს ირან-ერაყის სამხედრო დამკვირვებელთა ჯგუფის მანდატი კიდევ ექვსი თვით, 1990 წლის 31 მარტამდე; (გ) სთხოვოს გენერალურ მდივანს, ამ პერიოდის ბოლოს წარადგინოს მოხსენება არსებული ვითარებისა და 598-ე რეზოლუციის შესასრულებლად გატარებული ზომების შესახებ.

## იხილეთ აგრეთვე
* ირან-ერაყის ომი

## რესურსები ინტერნეტში
*[Text of the Resolution at undocs.org](https://undocs.org/S/RES/642(1989))

0642
0642
კატეგორია:1989 წელი ირანში
კატეგორია:1989 წელი ერაყში
კატეგორია:გაეროს უშიშროების საბჭოს რეზოლუციები ირანის შესახებ
კატეგორია:გაეროს უშიშროების საბჭოს რეზოლუციები ერაყის შესახებ
ასბესტის ბალასტი

**ასბესტის ბალასტი** — რკინიგზის ლიანდაგის (ბალასტის პრიზმის) ზედნაშენისთვის განკუთვნილი ბალასტი.

## საერთო დახასიათება 
ასბესტის ბალასტში ასბესტის ბოჭკოების წყალობით სამთო ქანების მარცვლებს შორის დატენიანებისა და დატკეპნის შემდეგ იქმნება მტკიცე სტრუქტურული კავშირები, ხოლო პრიზმის ზედაპირზე — ქერქი, შეუღწევადი ატმოსფერული წყლებისთვის და დამაჭუჭყიანებლებისთვის.

## გამოყენება 
ТУ 32 ЦП-782—92-ის შესაბამისად ასბესტის ბალასტი გამოიყენება ყველა კატეგორიისა და სადგურის მთავარი ლიანდაგების ბალასტირებისთვის. შეიძლება გამოყენებული იქნეს გაცხრილული დაქუცმაცებული სერპენტინიტების ქვიშა-ღორღოვანის ნარევი.

ბალასტის პრიზმის ზედა ფენაში ასბესტის ბალასტის გამოყენება ჩქაროსნულ ხაზებზე არ დაიშვება.

## ნაკლოვანებები 
ასბესტის ბალასტი არ შეიძლება მთავარი ლიანდაგების ბალასტირებისთვის ჩაითვალოს პერსპექტიულ მასალად შემდეგი მიზეზების გამო:
* გაწმენდა და მისი ლიანდაგში ხელმეორედ გამოყენება (ღორღისგან განსხვავებით) შეუძლებელია, აუცილებელია დაჭუჭყიანებული ნარევის შრომატევადი ამოჭრა და გატანა;
* მტვრიანი ნაწილაკების დიდი რაოდენობის (0,16 მმ-ზე ნაკლები 10 %-ზე მეტი), ასევე აზბესტის ბოჭკოების არასაკმარისი მოვლა-შენახვის (1 %-ზე ნაკლები) და შპლის ქვეშ არსებული 20 სმ-ზე დაბალი სისქის შედეგად ასბესტის ბალასტი მუშაობს დაუკმაყოფილებლად;
* დაჭუჭყიანებული ასბესტის ბალასტის, რომელმაც ამოწურა საკუთარი საექპლოატაციო ვადა და კაპიტალური რემონტის დროს ლიანდაგიდან ამოიჭრა მისი ღორღით შეცვლისას, უზარმაზარი მოცულობის დამარხვის აუცილებლობა, წარმოადგენს სერიოზულ ეკოლოგიურ პრობლემას;
* სანიტარული ნორმები ითხოვენ, რომ ყველა სახის სამუშაოები, სადაც ფიგურირებს ასბესტის ბალასტი (დატვირთვა—გადმოტვირთვა, ლიანდაგის დაბალასტება, გამოტენვა) ხორციელდებოდეს აუცილებელი ღონისძიებებით, რომლებიც მიმართულია მისი გამტვერიანობის შემცირებისკენ, რაც პრაქტიკაში ძნელად და იშვიათად განსახორციელებელია (სხვათა შორის, ასბესტის მცირე ბოჭკოების შესუნთქვა სახიფათოა ადამიანების ჯანმრთელობისათვის).

პოსტსაბჭოთა სივრცეში უკანასკნელ წლებში ასბესტის ბალასტის გამოყენება მკვეთრად შეიზღუდა. 1970-იან წლებში ადგილი ქონდა ასბესტის ბალასტის ფართე გამოყენებას, რომლის ლიანდაგში დაყრაც ყველგან რაციონალურად ითვლებოდა, იმ შემთხვევაშიც კი, როდესაც მისი გადაზიდვა და ადგილამდე მიტანის სიშორე 2—3 ათას კილომეტრს წარმოადგენდა. მთავარი ლიანდაგების მნიშვნელოვანი ნაწილის სიგრძე აღმოჩნდა ასბესტის ბალასტზე დაგებული. დღეისათვის, ლიანდაგების ბევრ მონაკვეთებზე ასეთი ბალასტის მუშაობის უნარი აღმოჩნდა ამოწურული მისი მაქსიმალური დაბინძურების გამო. ასეთი ბალასტი საჭიროა ამოიჭრას და შეიცვალოს ღორღის ბალასტით.

საქართველოში ასბესტის ბალასტის გამოყენება ლიანდაგებში შეწყდა 1991 წლიდან, ანუ დამოუკიდებლობის გამოცხადების შემდეგ. მთავარ მაგისრალურ ხაზებზე და სადგურიების მთავარ ლიანდაგებზე მთლიანად გამოიყენება ღორღის ბალასტი. სადგურის მიმღებ-გამშვებ, გამთრევ, დეპოს და მისასვლელ ლიანდაგებში 2000 წლამდე იშვიათად გამოიყენებოდა წიდის ბალასტიც, ხოლო მას შემდეგ ძირითადად გამოიყენება ღორღის ბალასტი, ხოლო იშვიათად ხრეშის ბალასტიც.

## რესურსები ინტერნეტში
* Железнодорожный путь / Т. Г. Яковлева, Н. И. Карпущенко, С. И. Клинов, Н. Н. Путря, М. П. Смирнов; *Под ред. Т. Г. Яковлевой*. —М.: Транспорт. 1999. 405 с. — ISBN 5-277-02079-9.

კატეგორია:სალიანდაგო მეურნეობა
კატეგორია:აზბესტი
ჰიპოფიზის ფიზიოლოგიური ჰიპერპლაზია

მინი|ჰიპოფიზის ფიზიოლოგიური ჰიპერტროფია ორსულ პაციენტში. მაგნიტურ-რეზონანსული გამოსახულება T1 რეჟიმში.
**ჰიპოფიზის ფიზიოლოგიური ჰიპერპლაზია** — ჰიპოფიზის ჰიპერპლაზია ჯანმრთელ ინდივიდებში. ჰიპოფიზის ფიზიოლოგიურ ჰიპერპლაზიას ადგილი აქვს სქესობრივი მომწიფების ასაკში, მენსტრუალური ციკლისას, ორსულებში ან მეძუძურ დედებში. ჩვეულებრივ, ჰიპოფიზის ნორმალურ ზომებად მიიჩნევა 3-9 მმ. წინიდან-უკან და 10-14 მმ. განივად. შესაბამისად, როდესაც მაგნიტურ-რეზონანსულ გამოსახულებაზე აღინიშნება მომატებული ზომები, ისმება ჰიპოფიზის ჰიპერპლაზიის დიაგნოზი. თუმცა, იმისათვის, რომ ჰიპერპლაზია მიჩნეულ იქნას ფიზიოლოგიურად, არ უნდა აღინიშნებოდეს ჰიპერპროლაქტინემია, კორტიზოლის ნაკლებობა ან დიაბეტი, უშუალოდ ჯირკვალი კი მაგნიტურ-რეზონანსულ გამოსახულებაზე უნდა იყოს ჰომოგენური, ხოლო სხვა სახის ენდოკრინული პათოლოგიები უნდა გამოირიცხოს.

## რესურსები ინტერნეტში 
* Pituitary hyperplasia - Radiopaedia
* Biswas SN, Barman H, Sarkar TS, Chakraborty PP. Physiological pituitary hyperplasia misinterpreted and treated as lymphocytic hypophysitis. BMJ Case Rep. 2018 Aug 23;2018:bcr2018225996. doi: 10.1136/bcr-2018-225996. PMID: 30139788; PMCID: PMC6112381

კატეგორია:ენდოკრინოლოგია
კატეგორია:ფიზიოლოგია